CELEX: C2007/199/34
Language: mt
Date: 2007-08-25 00:00:00
Title: Kawża C-283/07: Rikors imressaq fit- 12 ta' Ġunju 2007 — Il-Kummissjoni tal-Komunitajiet Ewropej vs Ir-Repubblika Taljana

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/22
            
         Rikors imressaq fit-12 ta' Ġunju 2007 — Il-Kummissjoni tal-Komunitajiet Ewropej vs Ir-Repubblika Taljana
   (Kawża C-283/07)
   (2007/C 199/34)
   Lingwa tal-kawża: It-Taljan
   Partijiet
   
      Rikorrent: Il-Kummissjoni tal-Komunitajiet Ewropej (rappreżentanti: C. Zadra u J.-B. Laignelot, aġenti)
   
      Konvenuta: Ir-Repubblika Taljana
   Talbiet
   
               —
            
            
               Tikkonstata li, billi adottat u żammet fis-seħħ id-dispożizzjonijiet ta'
               
                           —
                        
                        
                           l-Artikolu 1(25) sa (27), kif ukoll 29(a), tal-liġi Nru 308 tal-15 ta' Diċembru 2004 u
                        
                     
                           —
                        
                        
                           l-Artikolu 1(29)(b) tal-liġi Nru 308 tal-15 ta' Diċembru 2004 kif ukoll l-Artikoli 183(1)(s) u 229 tad-Digriet leġiżlattiv Nru 152 tat-3 ta' April 2006.
                        
                     permezz ta' liema, rispettivament, ċertu metall intiż sabiex jintuża fl-attività ta' l-azzar u dik metallurġika, u l-kombustibbli minn skart (RDF) ta' kwalità għolja huma esklużi, a priori, mill-kamp ta' applikazzjoni tal-leġiżlazzjoni Taljana dwar l-iskart, li tittrasponi d-Direttiva tal-Kunsill 75/442/KEE (1) tal-15 ta' Lulju 1975, dwar l-iskart, kif emendata mid-Direttiva tal-Kunsill 91/156 KEE, tat-18 ta' Marzu 1991 (2), ir-Repubblika Taljan naqset milli twettaq l-obbligi li hija għandha skond l-Artikolu 1(a) ta' l-imsemmija Direttiva;
            
         
               —
            
            
               tikkundanna lir-Repubblika Taljana tbati l-ispejjeż.
            
         Motivi u argumenti prinċipali
   Il-Kummissjoni ssostni, fid-dawl tal-ġurisprudenza tal-Qorti tal-Ġustizzja, li d-dispożizzjonijiet ta' l-Artikolu 1(25) sa (27), kif ukoll (29) tal-liġi Nru 308, u l-Artikolu 183(1)(s) u 229 tad-Digriet leġiżlattiv Nru 152, permezz ta' liema sistematiku u a priori jiġu esklużi mill-kunċett ta' skart ċerti metalli intizi għall-użu fl-industrija ta' l-azzar kif ukoll il-kombustibbli mill-iskart (RDF: refuse-derived fuel) ta' kwalità għolja għandhom bħala effett li jirrestrinġu indebitament id-definizzjoni ta' skart previst mid-Direttiva 75/442 u, konsegwentement, il-kamp ta' applikazzjoni ta' din id-Direttiva, u b'dan il-mod jippreġudikaw, neċessarjament, l-effett utli tagħha. Dawn id-dispożizzjonijiet imorru għaldaqstant kontra d-Direttiva stess, li minnha ma jistax ikun hemm deroga permezz ta' dispożizzjoni ta' liġi nazzjonali u li ma tipprovdi l-ebda esklużjoni mill-kamp ta' applikazzjoni tagħha għall-imsemmija oġġetti u l-imsemmija sustanzi.
   L-esklużjoni tal-kunċett ta' skart metalliku intiż sabiex jintuża fl-attivitajiet ta' l-azzar u ta' RDF-Q ġiet stabbilita mil-leġiżlatur Taljan fuq il-preżunzjoni juris et de jure li dawn l-oġġetti u sustanzi, kif definiti mid-dispożizzjonijiet in kwistjoni, għandhom dejjem jiġu kkwalifikati bħala materji primi. Tali dispożizzjoni tirrestrinġi b'mod inevitabbli d-definizzjoni dinamika u funzjonali previsti mid-Direttiva. Fil-fatt din teskludi li l-eżistenza ta' “skart” fis-sens tad-Direttiva 75/442 tista' tiġi “ikkonstatat fid-dawl tat-totalità taċ-ċirkustanzi” li għandhom, każ b'każ, jistabbilixu jekk huwiex skart fis-sens tad-Direttiva.
   L-esklużjoni sistematika ta' tali materjal residwu mill-kamp ta' applikazzjoni ma jippreġudikax biss għall-effett utli tad-Direttiva u, b'mod iktar partikolari, tas-sistema ta' kontrolli fuq l-amministrazzjoni ta' l-iskart stabbilita minn din id-Direttiva, għall-finijiet tal-protezzjoni ta' l-ambjent, iżda wkoll għandha bħala konsegwenza li teskludi dan il-materjal residwu mill-applikabbiltà ta' kull leġiżlazzjoni ambjentali li l-kamp ta' applikazzjoni tagħha huwa ddefinit speċifikament b'referenza għall-kunċett ta' skart previst mid-Direttiva. Il-konsegwenzi potenzjali ta' ħsara għall-ambjent ta' tali esklużjoni għaldaqstant imorru ħafna iktar lil hinn minn dawk li jirriżultaw minn nuqqas ta' applikazzjoni tad-Direttiva biss.
   
      (1)  ĠU L 194, p. 47.
   
      (2)  ĠU L 78, p. 32.